پرزیدنت رجب طیب اردوغان، بوسنیا و هرزگووین اسکی جمهورباشقانی علی عزت بوگوویچ‌ین اؤلکه‌سینی اونا امانت ائد‌ن وصیتینی آچیقلادی.
بوسنی و هرزگووین ۲۵.جی قورولوش ایل دؤنومو سببیله تشکیل اولونان "سارایئوو ایله ۲۵ ایل" پروقرامی چرچیوه‌سین‌ده آنکارا‌دا "دوغو ایله باتی آراسیندا علی سمپوزیومو" دوزنله‌ندی.
جمهورباشقانی اردوغان سمپوزیوما گؤرونتولو بیر مئساژ گؤندردی.
اردوغان مئساژین‌دا عزت بگوویچی اؤلومون‌دن قاباق خسته‌خانادا عیادت ائتدیگینی بیلدیردی و بئله داوام ائتدی،
"او، بوراداکی صحبتیمیزده اللریم‌دن توتوب دعالاریمیز سیزینله دئدی و آرخاسینجا دا بو وصیتی ائتدی: بوسنی‌می قورو، بوسنییه صاحب چیخ. بورالار هپ اؤولاد فاتحاندیر، او سیزه امانت‌دیر دئدی".
اردوغان، بو وصیتی یئرینه یئتیرمک اوچون بوتون بالکانلار و بوسنی و هرزگووینه دستک اولماغا داوام ائتدیگینی سؤیله‌دی.
بوسنی خالقینین عزت بگوویچه حاقلارینی حلال ائتدیگینی قید ائد‌ن اردوغان،
"او قارا گونلرده قارداشلاریمیزا داها چوخ دستک وئرمدیگیمیز، سوی‌قیریملارین قارشی‌سینی آلاممادیغیمیز اوچون بوسنینین بوتون مظلوملاریندان حاقلارینی بیزه ده حلال ائتمه‌لرینی ایسته‌ییریک" دئیه دانیشدی.
